Ordenstegnet for Jamaicaordenen er i gull og består av et hvitemaljert kors med utsvungne armer som har korsender utformet som akiblader og -frukter i gull og svart emalje. Akiplanten har tradisjonelt vært viktig i Jamaicas kosthold. Midtmedaljongen er i gull og bærer Jamaicas riksvåpen som motiv. Medaljongen er omgitt av en grønnemaljert bord der ordenens motto, «FOR • A • COVENANT • OF • THE • PEOPLE •», står skrevet med gullbokstaver.